Naketano Smooch Vii Hoodie Hoodie Pink For Women
Ragwear Yoda Melange Hoodie Blue For Women Outlet
Naketano Smock Ix Hoodie Multicolor For Women Online Sale
Naketano Mandy Anchor Hoodie Iii Hoodie Hoodie Beige For Women Sale Online : Jannie du Toit & Thean Kotze
Lucas Maree as liedkunstenaar het min gelykes in Afrikaans. Jannie du Toit en Thean Kotze (voormalige lid van Ses Snare) herontdek sy verbeeldingryke kyk na die lewe en laat die gehoor met persoonlike anekdotes iets beleef van sy uitsonderlike menslikheid en kreatiewe gees.
Twee ervare verhoogkunstenaars bied die liedjies van hulle gewaardeerde vriend, kollega en ’n legende van Afrikaanse musiek passievol aan. Soos Lucas self die sestigs se folk gesing het met die klem op fyn afgeronde kitaarspel, harmonieë en tekste wat iets te sê het, beweegThean en Jannie singend en spelend deur die wonderlike landskap van verhale, ideale, wysheid en drome wat die ou Groot Beer – soos sy vriend Coenie de Villiers hom genoem het – daargestel het. Lucas Maree se werk boei oud en jonk – ’n seuntjie se gewaarwordinge oor ’n treklorrie tot eindelose, doellose gesprekke tussen geliefdes en die ontdekking dat liefde nie minder word as dit weggegee word nie. Soos die tekste is die musiek ook ryk geskakeer en bied dit aan die kombinasie van kitare en stemme baie ruimte vir eksperimentering en verskeidenheid.
Jannie du Toit volg ’n musiekloopbaan na regsopleiding en taalstudies. Hy skryf van die begin af sy eie liedjies en debuteer met die solo-album 'N LIEDJIE VIR JOU in 1981. Benewens sy musiekblyspele by Tukkies en talle samewerkingsalbums volg daarop nog 12 solo-albums.
Hy word aan die kabaretverhoog bekend gestel in Stephan Bouwer se "VAN BERLYN TOT BAPSFONTEIN" en "OP DIE HARTSTOG BOULEVARD", beide saam met Laurika Rauch.Hy stel ook in sy verhoogoptredes en opnames sedert die vroeë tagtigerjare Suid-Afrikaners bekend aan ’n verskeidenheid Nederlandstalige musiek.
DOEP IS NIE DOOD NIE, ’n woordkuns-en musiekprogram as huldeblyk aan Koos du Plessis, debuteer in 2014 en word steeds met groot sukses landswyd en by verskeie feeste aangebied. Paul Boekkooi skryf hieroor: “Du Toit besit met sy immer meevoerende stem, sensitiewe vertolking en wydlopende verhoogervaring die sleutels om die tydloosheid van Koos du Plessis te ontsluit.”
In 2016 debuteer Jannie met twee nuwe produksies by onderskeidelik die US Woordfees met ‘Kiekies – Lucas se liedjies’ asook by KKNK met ‘Bonjour Monsieur Brel’. In laasgenoemde sing Jannie Jacques Brel se onsterflike liedere in vier tale: Frans, Afrikaans, Engels en Nederlands.
Thean is ’n liedjieskrywer, kitaarspeler en sanger van formaat wat oor die afgelope dekade-en-’n-half naam gemaak het met sy musikaliteit, sy goeie stem en sy veelsydigheid.
Hy het in 1996 sy Diploma in Bedryfsingenieurswese aan die Techikon Pretoria verwerf, maar na ses jaar as ingenieur het sy passie vir musiek die oorhand gekry. Thean het hom begin toelê op die skryf van liedjies, sy kitaarspel en sang, en in 2002 was hy ’n finalis in die ATKV Crescendo-kompetisie se afdeling “Eie Komposisies”. Saam met Abrie van der Westhuysen begin hy in 2003 die groep Limpopo wat kort na die draai van die eeu opslae maak met hulle vernuwende, vars klanke in Afrikaans.
Thean is ’n stigterslid van Ses Snare wat jare lank reeds groot sukses in die Suid Afrikaanse mark bereik het met landswye optredes. Op die verhoog vertolk hy onlangs die rolle van Isai in Dawid – die Musical, Jakobus in Jesus – die Musiekblyspel en Prof Marais (Liefling se pa) in Liefling – die Musiekblyspel.
Danksy sy verskeidenheid van talente kan hy gehoor word as agtergrondstem op albums van Bok van Blerk, Lianie May, Robbie Wessels en die “Ons vir Jou” klankbaan en hy is betrokke by optredes saam met ’n groot verskeidenheid kunstenaars waaronder Mathys Roets, Nianell, Liezel du Toit, Anna Davel, Helena Hettema en andere. Drie van sy eie komposisies is ook al gebruik as temaliedere vir TV programme.
Sy jongste projek is ’n hulde-program saam met Jannie du Toit oor een van sy groot helde in Afrikaanse musiek: Lucas Maree.
Jannie du Toit & Thean Kotze
2018-05-16 - R 140 per ticket